    Lóòótọ́ náà, iwin inú fìlà yìí bẹ̀rẹ̀ sii wá àwọn ẹnìkejì mi yòókù kiri, o sì ń gbée wọn wá sí ọ̀dọ̀ mi lọ́kọ́ọ̀kan, bẹ́ẹ̀ ló ṣe títí ó fi gbé gbogbo wa tán. Ṣùgbọ́n nígbà tí a wo ààrin wa, a kò rí ọkùnrin kan báyìí tí o ń jẹ́ ìgbí-ènìyàn, ó jẹ́ ẹni tí kìí fi ìkánjú ṣe nǹkan kan rárá, bí ó bá ń rìn pàápàá náà báyìí, tẹ̀ǹkì-tẹ̀ǹkì ló máa ń rìn kiri ìgbà tí iwin náà gbé ojúayédùn dé nítorí òun ló gbé kẹ́yìn pátápátá, ó wi fún ni pé kò sí ẹnìkan lọ́hùn-un mọ́. A ba wí fún olójúmájèlé kí ó ba ni fi eyín erin rẹ̀ wo inú igbó náà bóyá ó lè jẹ́ rí i. Ìgbà tí ó ṣe bẹ́ẹ̀, kò ríi, ṣùgbọ́n ó wí fún ni pe òun ri Ẹlẹ́gbára pàápàá, o ń jẹ òkú ènìyàn kan lọ́wọ́ àti pé òkú ènìyàn náà jọ òku Ìgnín-ènìyàn, nígbà tí àwa náà wò ó, òun ni. Ẹlẹ́gbára ti fa ọkùnrin náà ya pẹ́rẹpẹ̀rẹ, báyìí ni a sì ń wò ó tí o ń fọ́n egungun agbárí Ìgbín-ènìyàn bí ẹni fọ́n fèrè.
    Loooto naa, iwin inu fila yii bere sii wa awon enikeji mi yooku kiri, o si n gbee won wa si odo mi lokookan, bee lo se titi o fi gbe gbogbo wa tan. Sugbon nigba ti a wo aarin wa, a ko ri okunrin kan bayii ti o n je igbi-eniyan, o je eni ti kii fi ikanju se nnkan kan rara, bi o ba n rin paapaa naa bayii, tenki-tenki lo maa n rin kiri igba ti iwin naa gbe ojuayedun de nitori oun lo gbe keyin patapata, o wi fun ni pe ko si enikan lohun-un mo. A ba wi fun olojumajele ki o ba ni fi eyin erin re wo inu igbo naa boya o le je ri i. Igba ti o se bee, ko rii, sugbon o wi fun ni pe oun ri Elegbara paapaa, o n je oku eniyan kan lowo ati pe oku eniyan naa jo oku Ignin-eniyan, nigba ti awa naa wo o, oun ni. Elegbara ti fa okunrin naa ya perepere, bayii ni a si n wo o ti o n fon egungun agbari Igbin-eniyan bi eni fon fere.